open-index/open-wikipedia-markdown huggingface dataset:
Ναός Αγίου Τιμοθέου και Αγίου Γεωργίου ή Αγίου Νικολάου Χωστού

Ο **ναός Αγίου Τιμοθέου** **και Αγίου Γεωργίου ή Αγίου Νικολάου Χωστού** βρίσκεται βορειοδυτικά του Γέρακα, στη συνοικία Δέσις του Γαργυττού, στον δρόμο προς Πεντέλη και είναι αφιερωμένος στον Άγιο Τιμόθεο επίσκοπο Ευρίπου και στους αναφερόμενους Αγίους. Είναι διώροφος ναός και υπήρξε ησυχαστήριο του Αγίου Τιμοθέου. Αποτελεί Μετόχι της Μονής Πεντέλης της Κοιμήσεως της Θεοτόκου. 

## Ιστορία
Ο ναός χρονολογείται στον 16ο αιώνα. Πρόκειται για ένα ναΐσκο ημιυπόγειο που μοιάζει με κελί λαξευμένο σε βράχο, εξού και η ονομασία "Χωστός". Μέχρι το 1910 αναφέρεται ερειπωμένος. Αργότερα όμως χτίστηκε πάνω του ναός κανονικός που είναι αφιερωμένος στον Άγιο Τιμόθεο ο οποίος ασκήτευε εκεί γύρω στο 1580. Κάθε χρόνο εορτάζεται η μνήμη του Αγίου στις 16 Αυγούστου. Ο Άγιος Τιμόθεος ασκήτευε στο Πεντελικό Όρος και επιθυμούσε περισσότερη ησυχία όταν η φήμη του εξαπλώθηκε στην περιοχή. Έτσι κατέφυγε σε αυτό το ναΐσκο που δεν είναι γνωστό αν προϋπήρχε ή αν έχτισε ο ίδιος. Την εποχή αυτή που χτίστηκε κατασκευάστηκαν επίσης και άλλοι ναοί όπως ο Άγιος Γεώργιος Κοιμητηρίου, ο Άγιος Δημήτριος, ο Άγιος Ιωάννης ο Αποκεφαλιστής, οι Άγιοι Πάντες, ανοικοδομήθηκε ο βυζαντινός ναός του Αγίου Ιωάννη του Θεολόγου και άλλοι. 

Οι αγιογραφίες χρονολογούνται το 1727 και αποτελούν δημιουργήματα του Αργείου αγιογράφου Γεωργίου Μάρκου. Η σχολή του έχει αγιογραφήσει πάρα πολλούς ναούς των Μεσογείων.

## Παραπομπές


Χωστου
Κατηγορία:Εκκλησίες αφιερωμένες στον Άγιο Γεώργιο
Τιμοθεου
Κατηγορία:Γέρακας Αττικής
Εθνική Αγίου Μαρίνου Κ-21 (ποδόσφαιρο ανδρών)

Η **Εθνική Αγίου Μαρίνου U21**είναι η εθνική, ποδοσφαιρική ομάδα του Αγίου Μαρίνου για ποδοσφαιριστές κάτω των 21. Ελέγχεται από την Ποδοσφαιρική Ομοσπονδία Αγίου Μαρίνου. Δημιουργήθηκε το 1990.

## Παραπομπές

## Εξωτερικοί σύνδεσμοι
*Η εθνική ομάδα στην ιστοσελίδα uefa.com

Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνική Αγίου Μαρίνου (ποδόσφαιρο)
Γουλιέλμος Γ΄ της Βουργουνδίας

Ο **Γουλιέλμος Γ΄**, γαλλ. Guillaume III (1110-1127) από τον Οίκο της Ιβρέας ήταν κόμης της Βουργουνδίας (1125-27) μαζί με τον Ρενώ Γ΄.

## Βιογραφία
Ήταν το μόνο τέκνο του Γουλιέλμου Β΄ κόμη της Βουργουνδίας & του Μακόν και της Αγνής των Τσέριγκεν, κόρης του Μπέρτολτ Β΄ δούκα της Σουαβίας.

Ο πατέρας του από το 1102 κυβερνούσε μαζί με τον εξάδελφό του Ρενώ Γ΄. Το 1125 οι βαρόνοι σχεδίασαν τον φόνο τού Γουλιέλμου Β΄. Ο Γουλιέλμος Γ΄ τον διαδέχθηκε, αλλά φονεύθηκε δύο έτη αργότερα, το 1127. Ήταν μόνο 17 ετών. Ο Ρέτζιναλτ Γ΄ έμεινε μόνος κόμης της Βουργουνδίας.

## Οικογένεια
Ο γιος του:
* Ζερώ Α΄ του Μακόν , νυμφεύτηκε τη Μωρέτ του Σαλίν και είχε τέκνο:
** Βεατρίκη 1160-1230, παντρεύτηκε τον Ουμβέρτο Γ΄ κόμη της Σαβοΐας.

## Πρόγονοι


## Πηγές
* Sword, Miter and Cloister: Nobility and the Church in Burgundy, 980-1198, Constance Brittain Bouchard (Cornell University Press; Ithaca, NY; 1982)

Κατηγορία:Οίκος της Ιβρέας
Ομοσπονδιακό Διαμέρισμα Κριμαίας

Το **Ομοσπονδιακό Διαμέρισμα Κριμαίας** () ήταν ένα ομοσπονδιακό διαμέρισμα της Ρωσίας. Ιδρύθηκε στις 21 Μαρτίου 2014, μετά την προσάρτηση της Κριμαίας από τη Ρωσική Ομοσπονδία. Το ομοσπονδιακό διαμέρισμα, που περιελάμβανε τη Δημοκρατία της Κριμαίας και τη ομοσπονδιακή πόλη της Σεβαστούπολης, αναγνωρίζονται ως μέρος της Ουκρανίας από τη διεθνή κοινότητα. Η Ουκρανία θεωρεί την περιοχή, μαζί με τις περιοχές της Λαϊκή Δημοκρατία του Λουγκάνσκ και τη Λαϊκή Δημοκρατία του Ντονέτσκ, ως *προσωρινά κατεχόμενα εδάφη*.

Ο Όλεγκ Μπελάβεντσεφ διορίστηκε ως προεδρικός απεσταλμένος, και το διοικητικό κέντρο του ομοσπονδιακού διαμερίσματος ήταν η Συμφερούπολη.

Στις 28 Ιουλίου 2016, το Ομοσπονδιακό Διαμέρισμα Κριμαίας, το οποίο κατά την διάρκεια ύπαρξής του ήταν το μικρότερο ομοσπονδιακό διαμέρισμα της χώρας, καταργήθηκε και συγχωνεύθηκε με το Νότιο Ομοσπονδιακό Διαμέρισμα, προκειμένου να "αυξήσει την αποδοτικότητα των εργασιών των οργάνων των ομοσπονδιακών διαμερισμάτων".

## Ομοσπονδιακά υποκείμενα

## Δείτε επίσης
* Υπουργείο Εσωτερικών της Κριμαίας

## Παραπομπές


Κατηγορία:Ομοσπονδιακά διαμερίσματα της Ρωσίας
Δημοτικό Μουσείο Καβάλας

Το **Δημοτικό Μουσείο Καβάλας** άνοιξε το 1986 σε ένα διώροφο νεοκλασικό κτίριο στο κέντρο της πόλης της Καβάλας, πολύ κοντά στο Δημαρχείο. Το μουσείο περιλαμβάνει μια συλλογή σύγχρονης τέχνης (το μουσείο έχει πάνω από εκατό έργα τέχνης όπως ο Πάνος Γραβάλος, ο Στάθης Χαραντζίδης, η Μερόπη Πρέκα, ο Δημήτρης Κακουλίδης, ο Κλέαρχος Λουκόπουλος), μια συλλογή τοπικών ζωγράφων (Βασικαρίδης, Μίλτωνας Ζωγράφος κ.ά.) αρχειοθήκη και γλυπτική γκαλερί του γλύπτη Πολύγνωτου Βαγή, γεννημένου στην Ελλάδα.

Ο Βάγης γεννήθηκε το 1894 στη Θάσο, αλλά μετανάστευσε στην Αμερική, όπου έγινε γλύπτης. Θεωρείται ως ένας από τους σημαντικότερους γλύπτες του εικοστού αιώνα. Πέθανε το 1965 και κληροδότησε την προσωπική του συλλογή γλυπτικής στο ελληνικό κράτος. Μεγάλο μέρος του έργου του εκτίθεται επίσης στο Δημοτικό Μουσείο Πολύγνωτος Βαγής στη γενέτειρά του στην Ποταμιά.

Μεταξύ του ισόγειου και του πρώτου ορόφου, κατάλληλα σχεδιασμένες βιτρίνες παρουσιάζουν μια συλλογή πτηνών που συναρμολογήθηκαν από τον Δρ. Αναστάσιο Χουρμουζιάδη και περιλαμβάνουν πολλά είδη από τον υγρότοπο του Νέστου, ορισμένα από τα οποία εξαφανίζονται. Το λαογραφικό μουσείο καταλαμβάνει στον πρώτο όροφο, εκθέματα που περιλαμβάνουν λαϊκά κοστούμια (κυρίως Σαρακατσάνων), κοσμήματα, κεντήματα, καθημερινά σκεύη, εργαλεία διαφόρων ειδών, σόμπες πορσελάνης και μετάλλων και γραφοφωτά. Το μουσείο έχει οργανώσει διάφορα εκπαιδευτικά προγράμματα για μαθητές με θέμα τη λαϊκή και περιβαλλοντική συνείδηση.
Το μουσείο στεγάζει επίσης το ιστορικό αρχείο της πόλης, το οποίο περιέχει υλικό από τα ελληνικά και βρετανικά υπουργεία Εξωτερικών.

## Εικόνες

 Macedonian Museums-31-Dimotiko Kavalas-138.jpg|Στολές Σαρακατσάνων
 Macedonian Museums-31-Dimotiko Kavalas-139.jpg|Η πινακοθήκη του Μουσείου
 Macedonian Museums-31-Dimotiko Kavalas-141.jpg|Οι κούροι του Βαγή


Κατηγορία:Μουσεία τέχνης στην Ελλάδα
Δημοτικο Μουσειο
Κόστα Μπράβα

μικρογραφία|Η Κόστα Μπράβα της Καταλονίας από ψηλά
Η **Κόστα Μπράβα** είναι παραλιακή περιοχή της Καταλονίας στη βορειοανατολική Ισπανία στα σύνορα με τη Γαλλία. Η ομορφιά και το κλίμα βοήθησαν στην ανάπτυξη του τόπου. Περιλαμβάνει τις πόλεις Τόσα ντελ Μαρ, Παλαμάς, Σαν Φελίου δε Λιοβρεγάτ, Ρόσας, Καντανακές, Καστελό ντε Αμπουρίας και άλλες πόλεις που είναι σημαντικά κέντρα της Καταλωνίας.

## Εξωτερικοί σύνδεσμοι
* 

Κατηγορία:Καταλωνία
1ο Γυμνάσιο Καβάλας

Το **1ο Γυμνάσιο Καβάλας** είναι χτισμένο κατά τα έτη 1909-1910 που αυτό το κάνει το παλαιότερο Γυμνάσιο της πόλης.

Αρχικά ανήκε στη Μουσουλμανική Κοινότητα Καβάλας, η οποία συνεισέφερε με υποχρεωτικό έρανο και χρησιμοποιήθηκε ως τουρκικό σχολείο. Κατά τη διάρκεια των Βαλκανικών Πολέμων, ως Ελληνικό νοσοκομείο μέχρι το 1916. Όταν έγινε η ανταλλαγή πληθυσμών, η ιδιοκτησία του πέρασε στην Διαχείρισις Ανταλλάξιμου Περιουσίας (ΔΑΠ). Σε αυτό λειτούργησε το Γυμνάσιο Αρρένων της Καβάλας.

Σήμερα στεγάζει το 1ο Γυμνάσιο Καβάλας. Έχει πολλά χαρακτηριστικά του πρώτου εθνικού στυλ οθωμανικής αρχιτεκτονικής (γνωστή και ως Οθωμανική Αρχιτεκτονική Αναγέννηση), όπως τα γεισώματα, τα οποία έχουν επίσης ξύλινους κιλλίβαντες (φουρούσια). Έχει δεχθεί αρκετές επεμβάσεις στα χρόνια που ακολούθησαν.

## Εικόνες

 Καβάλα, 1ο Γυμνάσιο.jpg|Η εμπρόσθια πρόσοψη του κτιρίου
 Καβάλα, 1ο Γυμνάσιο (από Κωνσταντίνου Ποιητού).jpg|Όψη του κτιρίου


## Παραπομπές


## Εξωτερικοί σύνδεσμοι
*

Κατηγορία:Εκπαιδευτικά ιδρύματα στην Ελλάδα
Μουσείο Καπνού Καβάλας

Το **Μουσείο Καπνού**  είναι ένα σύγχρονο βιομηχανικό και βιωματικό μουσείο με πλούτο εκθεμάτων στην πόλη της '''Καβάλας'''  . Πρόκειται για ένα θεματικό μουσείο, το οποίο περιλαμβάνει αντικείμενα και αρχειακό υλικό για την καλλιέργεια και την παραγωγή του καπνού, την αγροτική κι εμπορική επεξεργασία του, τα βιομηχανικά καπνικά προϊόντα και τα εκθεσιακά δείγματα καπνού.

Η μοναδικότητα του μουσείου εντοπίζεται όχι μόνο στο ότι περιλαμβάνει και εκθέτει την εμπορική επεξεργασία των ανατολικών καπνών (που δεν βρίσκονται σε κανένα άλλο μουσείο του κόσμου), αλλά και στο ότι αποτελεί ένα μουσείο που αναδεικνύει την οικονομική και κοινωνική ιστορία, καθώς και την τεχνολογική ιστορική εξέλιξη στην Καβάλα κι ευρύτερα στην Ανατολική Μακεδονία και Θράκη.

Η συλλογή του μουσείου καπνού στην Καβάλα είναι εξαιρετικά πλούσια. Περιλαμβάνει αντικείμενα καλλιέργειας καπνού, μηχανήματα εμπορικής επεξεργασίας του, φωτογραφικό υλικό, σπάνια ντοκουμέντα (έγγραφα της Καπνεμπορικής Ομοσπονδίας της Ελλάδος, του Συλλόγου Καπνεμπόρων Μακεδονίας-Θράκης, καπνεργατικών σωματείων, έγγραφα τραπεζών κ.ά.). Επίσης, περιλαμβάνει βιβλία σχετικά με τον καπνό, εκδόσεις του Ελληνικού Οργανισμού Καπνού, αρχείο του Καπνεμπορικού Συλλόγου, ιδιωτικά έγγραφα, καπνικούς χάρτες και σχεδιαγράμματα, έπιπλα καπνεμπόρων κ.ά.

Το μουσείο φιλοξενείται προσωρινά στο ισόγειο του κτιρίου του Εθνικού Οργανισμού Καπνού. Πρόκειται για ένα βιομηχανικό κτίριο, το οποίο κτίστηκε μεταξύ 1957 και 1962.

## Ιστορία
Η παραγωγή καπνού είναι ένα από τα κύρια μέσα διαβίωσης στην Καβάλα στα τέλη του 19ου και στις αρχές του 20ου αιώνα. Το 1996 διοργανώθηκε η έκθεση "Καβάλα, μια πόλη καπνού χθες". Το 2002, η έκθεση μετατράπηκε σε μουσείο.

## Παραπομπές


## Εξωτερικοί σύνδεσμοι
*

Κατηγορία:Καβάλα
Εθνική Αγίου Μαρίνου Κ-19 (ποδόσφαιρο ανδρών)

Η **Εθνική Αγίου Μαρίνου U19**είναι η εθνική, ποδοσφαιρική ομάδα του Αγίου Μαρίνου για ποδοσφαιριστές κάτω των 19 ετών. Ελέγχεται από την Ποδοσφαιρική Ομοσπονδία Αγίου Μαρίνου. Συμμετέχει στα προκριματικά του Ευρωπαϊκού πρωταθλήματος ποδοσφαίρου U19.

## Παραπομπές

Κατηγορία:Εθνικές ομάδες ποδοσφαίρου Κ-19 Ευρώπης
Κατηγορία:Εθνική Αγίου Μαρίνου (ποδόσφαιρο)
Καμάρες Καβάλας

μικρογραφία|Καμάρες
μικρογραφία|Το Λιοντάρι στις Καμάρες
Το **Παλαιό Υδραγωγείο**, γνωστό και ως **Καμάρες**, είναι ένα καλά διατηρημένο υδραγωγείο στην πόλη της Καβάλας και είναι ένα από τα ορόσημα της πόλης. Ενώ το υδραγωγείο είναι πιθανώς ρωμαϊκής προέλευσης, η σημερινή δομή χρονολογείται στον 16ο αιώνα. Ένα βυζαντινό τείχος των αρχών του 14ου αιώνα, που χτίστηκε ως μέρος των οχυρώσεων στην ακρόπολη της Καβάλας, πιθανότατα λειτουργούσε και ως υδραγωγείο. Αν ναι, θα ήταν ένα σπάνιο παράδειγμα ενός βυζαντινού υδραγωγείου, δεδομένου ότι οι βυζαντινές πόλεις χρησιμοποίησαν συνηθέστερα πηγάδια και δεξαμενές αντί να διατηρήσουν τα υπάρχοντα ρωμαϊκά υδραγωγεία ή να κατασκευάσουν νέα. Ο τοίχος του φράγματος αντικαταστάθηκε με το σημερινό τοξωτό υδραγωγείο κατά τη διάρκεια της επιδιόρθωσης και βελτίωσης των βυζαντινών οχυρώσεων του Σουλεϊμάν του Μεγαλοπρεπούς και την ίδια περίοδο πραγματοποιούνται αναστηλώσεις και σε άλλα μνημεία της πόλης αλλά και της Κωνσταντινουπόλεως. Κάποιοι συγγραφείς χρονολογούν την κατασκευή μέχρι το 1522 της πολιορκίας της Ρόδου, αλλά μια πιο πιθανή ημερομηνία είναι μεταξύ 1530 και 1536. Μέχρι το 1911, εξακολουθούσε να χρησιμοποιείται για να τροφοδοτήσει την πόλη με πόσιμο νερό από την περιοχή της Παλιάς Καβάλας, σε υψόμετρο 400 μέτρων.

## Χαρακτηριστικά και ιστορία
Οι Καμάρες έχουν μέγιστο ύψος 25 μέτρα. Στηρίζεται σε 18 ογκώδη μεσόβαθρα και φέρει διπλή και σε ορισμένα σημεία τριπλή σειρά επάλληλων τόξων. Κατασκευάστηκε για να γεφυρώσει το χαμηλό μέρος που χωρίζει τη χερσόνησο της Παναγίας από τα απέναντι υψώματα. Ο αγωγός έχει μήκος 6 χιλιομέτρων, ξεκινά από τη λεγόμενη Μάνα του Νερού και φθάνει στην πόλη μέσω γεφυρών και δεξαμενών. Όλο το νότιο τμήμα και μέρος του βορείου άκρου δέχθηκε αναστήλωση και ήρθαν από την Αίγυπτο πεσσοί. Δύο επιγραφές στα Αραβικά και Ελληνικά πιστοποιούν ότι όλα πραγματοποιήθηκαν κατά το 1818 χρηματοδοτούμενο από τον Μεχμέτ Αλή. Το υδραγωγείο είναι κατασκευασμένο από τοπικό γρανίτη και πλήθηνα στοιχεία. Αρθρώνεται σε τρία διαζώματα. Το κάτω διάζωμα αποτελείται από σχεδόν τετράγωνους πεσσούς πλευράς 6 μέτρων και μονά τόξα. Στο μεσαίο διάζωμα, η διάσταση περιλαμβάνει εναλλαγή μονών και διπλών τόνων, ενώ στο άνω διάζωμα υπάρχει ο αγωγός μεταφοράς νερού. Υπάρχουν δύο δεξαμενές, στο βόρειο και νότιο άκρο, στις οποίες γινόταν καθορισμός του νερού με το σύστημα της υπερχείλισης. Από εκεί το νερό διανεμόταν στην πόλη και στις δημόσιες κρήνες, δημόσια κτίρια και σε λίγες ιδιωτικές κατοικίες. Το 1912  οι αρχές βουλγαρικής διοίκησης κατάργησαν προστατευτικά μέτρα και μετέτρεψαν τον αγωγό του νερού σε δρόμο. Η διέλευση πεζών, κοπαδιών και αμαξών προκαλούσε βλάβες και ρήγματα στον αγωγό, με αποτέλεσμα την απώλεια του νερού και τις συχνές μολύνσεις του.

## Εικόνες

 Kavala Aqueduct Kamares Greece (16611060636).jpg|Οι καμάρες το 1992
 GR Kavala Aquädikt 106-0687 IMG asb 08-2001.JPG|Οι καμάρες το 2001
 Kavala aqueduct - 1.jpg|Οι καμάρες το 2013
 Καμάρες2.jpg|Από τα νότια


## Παραπομπές

Κατηγορία:Αρχαία ρωμαϊκά κτίρια και κατασκευές στην Ελλάδα
Κατηγορία:Βυζαντινή αρχιτεκτονική στην Ελλάδα
Κατηγορία:Οθωμανική αρχιτεκτονική στην Ελλάδα
Καμαρες
Εθνική Αγίου Μαρίνου Β (ποδόσφαιρο ανδρών)

Η **Εθνική Αγίου Μαρίνου Β** εκπροσωπεί τον Άγιο Μαρίνο στο Κύπελλο Περιφερειών ΟΥΕΦΑ και διευθύνεται από την Ποδοσφαιρική Ομοσπονδία Αγίου Μαρίνου που είναι η διοικούσα αρχή για το ποδόσφαιρο στην χώρα.

## Εξωτερικοί σύνδεσμοι
*Προφίλ της ομάδας στην ιστοσελίδα της τοπικής ομοσπονδίας

Κατηγορία:Εθνικές ομάδες Β ποδοσφαίρου Ευρώπης
Κατηγορία:Εθνική Αγίου Μαρίνου (ποδόσφαιρο)
Κωδικός χώρας FIFA

Η FIFA προσδιορίζει ένα κωδικό χώρας για κάθε ένα από τα μέλη της, ακόμη και για τα μη-μέλη της. Ο κωδικός αυτός αποτελείται από τρία γράμματα. Οι κωδικοί αυτοί είναι οι επίσημοι κωδικοί που χρησιμοποιούνται από τη FIFA και τις ηπειρωτικές συνομοσπονδίες (AFC, CAF, CONCACAF, CONMEBOL, OFC και UEFA) ως συντομογραφίες για τις χώρες και τις εξαρτημένες περιοχές, σε επίσημες διοργανώσεις.

## Κωδικός χώρας FIFA
Η FIFA έχει 211 μέλη, με το κάθε ένα να έχει ένα μοναδικό κωδικό χώρας..

## Κωδικοί για μη μέλη
Οι ακόλουθιοι κωδικοί αφορούν χώρες ή εξαρτημένες περιοχής οι οποίες δεν είναι μέλη της FIFA, αλλά οι κωδικοί τους είτε χρησιμοποιούνται στις βάσεις δεδομένων αποτελεσμάτων της FIFA ή χρησιμοποιούνται συχνά από τις ιστοσελίδες των συνομοσπονδιών.

## Παράτυπο κωδικοί
Οι ακόλουθοι κωδικοί αναφέρονται σε χώρες ή ανεξάρτητες περιοχές οι οποίες δεν είναι συνδεδεμένες με τη FIFA. Παρόλο που είναι μέλη των συνομοσπονδιών, οι κωδικοί αυτοί δεν χρησιμοποιούνται από τη FIFA.

## Απαρχαιωμένοι κωδικοί χώρας
Οι ακόλουθοι κωδικοί είναι απαρχαιωμένοι επειδή η χώρα έπαψε να υπάρχει, άλλαξε όνομα, άλλαξε κωδικό ή πλέον αποτελεί μέρος μιας άλλης χώρας.

|valign=top|

|}

## Διαφορές μεταξύ FIFA, ΔΟΕ και ISO
Παρόλο που οι περισσότεροι κωδικοί χωρών FIFA είναι οι ίδιοι με τους κωδικούς της Διεθνούς Ολυμπιακής Επιτροπής (ΔΟΕ) που χρησιμοποιούνται στους Ολυμπιακούς Αγώνες και με τους κωδικούς ISO, υπάρχουν μερικές διαφορές:

Υπάρχουν επίσης μερικές χώρες που είναι συνδεδεμένες με τη FIFA αλλά όχι με τη Διεθνή Ολυμπιακή Επιτροπή (ΔΟΕ), και αντίστροφα:

* Συνδεδεμένες με τη FIFA αλλά όχι με τη ΔΟΕ (13):
** Αγγλία
** Ανγκουίλα
** Βόρεια Ιρλανδία
** Γιβραλτάρ
** Κουρασάο
** Μακάου
** Μοντσερράτ
** Νέα Καληδονία
** Νήσοι Φερόες
** Ουαλία
** Σκωτία
** Ταϊτή
** Τερκς και Κέικος
* Μέλη της ΔΟΕ αλλά όχι συνδεδεμένα με τη FIFA (8):
** Ηνωμένο Βασίλειο
** Κιριμπάτι
** Μονακό
** Ναουρού
** Νήσοι Μάρσαλ
** Ομόσπονδες Πολιτείες της Μικρονησίας
** Παλάου
** Τουβαλού

## Δείτε ακόμη
* Κατάλογος κωδικών χωρών ΔΟΕ
* ISO 3166-1

## Παραπομπές

## Εξωτερικοί σύνδεσμοι
* Κωδικός χώρας FIFA – λίστα που διατηρείται από τον Rec.Sport.Soccer Statistics Foundation.

Κατηγορία:FIFA
Down in Mexico

To **Down in Mexico** είναι ένα τραγούδι των The Coasters, το οποίο συμπεριλήφθηκε στον ντεμπούτο δίσκο τους, *The Coasters*, το 1957.Το τραγούδι γράφτηκε από τους Τζέρι Λίμπερ και Μάικ Στόλερ. Το τραγούδι κυκλοφόρησε το 1956 ως single και είναι το ντεμπούτο single του συγκροτήματος και κατ'επέκταση το πρώτο του εν λόγω δίσκου. Την ίδια χρόνια, έφτασε στο νούμερο 8 των αμερικανικών *[[Billboard]]*  R&B Charts. 

To 1973, το κομμάτι ηχογραφήθηκε ξανά, με τη συγκεκριμένη εκτέλεση να χρησιμοποιείται σε μία γνωστή σκηνή της ταινίας Κουέντιν Ταραντίνο, το *[[Death Proof]]* (2007). Το τραγούδι εμφανίστηκε και στην ταινία *[[The Hangover III]]* (2013). Από τη στιγμή της κυκλοφορίας του, το κομμάτι, έχει υποστεί μερικές διασκευές, με τις πιο γνωστές να είναι του Μπόμπι Σορτ, το 1958, της Έλα Μέι Μορς, το 1985, των Deja Voodoo, του 1988, των Kaleidoscope, το 1991 και του Ρόνι Ντόσον, το 1994. 

## Παραπομπές


## Εξωτερικοί σύνδεσμοι
* Down in Mexico  στο MetroLyrics.com

Κατηγορία:Τραγούδια του 1956
Κατηγορία:Singles του 1956
Κατηγορία:Singles της Atco Records
Κατηγορία:Τραγούδια των The Coasters
Εθνική Αγίου Χριστόφορου και Νέβις Κ-20 (ποδόσφαιρο ανδρών)

Η **Εθνική Αγίου Χριστόφορου και Νέβις Κ-20** είναι η εθνική, ποδοσφαιρική ομάδα του Αγίου Χριστόφορου και Νέβις για ποδοσφαιριστές κάτω των 20 ετών. Ελέγχεται από την Ποδοσφαιρική Ομοσπονδία Άγιου Χριστόφορου και Νέβις και είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Συμμετέχει στα προκριματικά του Παγκοσμίου Κυπέλλου ποδοσφαίρου U20.

## Παραπομπές

Κατηγορία:Εθνική Αγίου Χριστόφορου και Νέβις (ποδόσφαιρο)
Κατηγορία:Εθνικές ομάδες ποδοσφαίρου Κ-20 Βόρειας Αμερικής
Ποδοσφαιρική Ομοσπονδία Άγιου Χριστόφορου και Νέβις

Η **Ποδοσφαιρική Ομοσπονδία Άγιου Χριστόφορου και Νέβις** είναι το επίσημο διοικητικό όργανο για το άθλημα του ποδοσφαίρου στον Άγιο Χριστόφορο και Νέβις. Ιδρύθηκε το 1932. Είναι υπεύθυνη για τις εθνικές ομάδες ποδοσφαίρου και για τις τοπικές ποδοσφαιρικές διοργανώσεις.

## Παραπομπές

## Εξωτερικοί σύνδεσμοι
* 
* Επίσημη ιστοσελίδα της Ποδοσφαιρικής Ομοσπονδίας Νέβις
* Η ομοσπονδία  στην ιστοσελίδα της FIFA
* Η ομοσπονδία στην ιστοσελίδα της CONCACAF

Κατηγορία:Ποδόσφαιρο στον Άγιο Χριστόφορο και Νέβις
Κατηγορία:Ομοσπονδίες μέλη της CONCACAF
Λία Γκότι

Η Λία Γκότι γεννήθηκε στις 4 Δεκεμβρίου 1996 και είναι Αμερικανίδα ηθοποιός πορνογραφικών ταινιών. Ξεκίνησε την καριέρα της στην βιομηχανία πορνό το 2015, σε ηλικία δεκαοκτώ ετών και κατά την διάρκεια της καριέρας της, αριθμεί περισσότερες από 40 ταινίες στις οποίες έχει συμμετάσχει.

## Παιδικά χρόνια
Η Λία Γκότι, (γεννημένη ως Raegan Brogdon) γεννήθηκε στις 4 Οκτωβρίου 1997 στο Τέξας των Ηνωμένων Πολιτειών Αμερικής. Τα παιδικά της χρόνια, τα έζησε στο Τέξας μαζί με την οικογένειά της. Αποφοίτησε από το Λύκειο στην ηλικία των δεκαοκτώ ετών και ξεκίνησε τις σπουδές της στο Πανεπιστήμιο Βιοτεχνολογίας και Μηχανικής του Τέξας, αλλά σταμάτησε προσωρινά τις σπουδές της για να ασχοληθεί με την καριέρα της στο πορνό.

## Καριέρα
Η Λία Γκότι ξεκίνησε την καριέρα της στην βιομηχανία πορνό το 2015, σε ηλικία δεκαοκτώ ετών. Αρχικά υπέγραψε συμβόλαιο με την Exxxotica, και μετά από λίγους μήνες κέρδισε στον διαγωνισμό της εταιρείας και κέρδισε τον τίτλο Miss Exxxotica. Αυτός είναι και ο λόγος όπου έγινε ευρέως γνωστή. Αρχικά εμφανίστηκε μόνο σε σόλο σκηνές, αλλά μόλις χώρισε με το αγόρι της αποφάσισε, να συμμετάσχει σε λεσβιακές σκηνές και σε σκηνές αγόρι με κορίτσι. Κατά την διάρκεια της καριέρας της, η Λία Γκότι έχει συνεργαστεί με διάφορες εταιρείες όπως, Tushy, Vixen, Mofos, Blacked, Met-Art, Evil Angel, Naughty America και Jules Jurdan.

## Προσωπική ζωή
Η Λία Γκότι, στον ελεύθερο χρόνο της ασχολείται με την γυμναστική και κυρίως με το crossfit. Επίσης, απολαμβάνει να ασχολείται με το ψάρεμα. Έχει δηλώσει ότι, όταν δεν βρίσκεται σε σχέση με κάποιο αγόρι αυνανίζεται 10-12 φορές την ημέρα χρησιμοποιώντας την μέθοδο Hitachi και ότι αναμένει στο μέλλον να συνεχίσει τις σπουδές της στην βιοτεχνολογία.
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Zombie (τραγούδι)

Το "**Zombie**" είναι ένα τραγούδι διαμαρτυρίας του ιρλανδικού rock συγκροτήματος The Cranberries, το οποίο συμπεριλήφθηκε στον δίσκο *[[No Need to Argue]]*, το 1994.  Την ίδια χρονιά κυκλοφόρησε και ως single, το πρώτο από τον εν λόγω δίσκο. Το κομμάτι γράφτηκε από την τραγουδίστρια του σχήματος Ντολόρες Ο'Ριόρνταν και πρόκειται για ένα από τα πιο γνωστά τραγούδια του συγκροτήματος. 

Το single έφτασε στο νούμερο 1 των αυστραλιανών, των βελγικών, των γαλλικών, των δανικών και των γερμανικών charts. Στα βρετανικά charts έφτασε στο νούμερο 14, ενώ στα αμερικανικά *[[Billboard]]* Alternative Rock, έφτασε στο νούμερο 1. Το 1995, κέρδισε στα ευρωπαϊκά βραβεία του MTV, στην κατηγορία Καλύτερο Τραγούδι. To 2017, στον δίσκο τους Something Else, το κομμάτι επανακυκλοφόρησε σε ακουστική εκτέλεση. 

## Παραπομπές


## Εξωτερικοί σύνδεσμοι
* Zombie στο YouTube

Κατηγορία:Τραγούδια του 1994
Κατηγορία:Singles του 1994
Κατηγορία:Τραγούδια των The Cranberries
Κατηγορία:Αντιπολεμικά τραγούδια
Κατηγορία:Singles της Island Records
Κατηγορία:Τραγούδια διαμαρτυρίας
Βάϊολετ Σταρ

Η **Βάϊολετ Σταρ** γεννήθηκε στις 23 Δεκεμβρίου 1996 στην Τάμπα της Φλόριντα και είναι Αμερικανίδα ηθοποιός ερωτικών ταινιών. 
## Παιδικά χρόνια
Η Βάϊολετ Σταρ γεννήθηκε στην Τάμπα της Φλόριντα, στις 23 Δεκεμβρίου 1996. Είναι Ισπανικής καταγωγής, αλλά μεγάλωσε στην Φλόριντα των Η.Π.Α. Ήταν άριστη μαθήτρια στο σχολείο ενώ κατά την διάρκεια των παιδικών της χρόνων ασχολήθηκε με τον αθλητισμό, το πατινάζ και την υποκριτική. Έκανε πρώτη φόρα έρωτα, με το τότε αγόρι της, όταν ήταν δεκαπέντε ετών. Αυτό συνέβη το 2011 στο γκαράζ του σπιτιού του φίλου της, πάνω σε ένα στρώμα που υπήρχε μέσα στο γκαράζ. Κατά την διάρκεια της σεξουαλικής επαφής, ο φίλος της Βάϊολετ, βιντεοσκόπησε όλη την ερωτική πράξη. Η Βάϊολετ και οι φίλοι της παρακολουθούσαν το συγκεκριμένο βίντεο πολύ συχνά και αυτό είχε ως αποτέλεσμα να  συνειδητοποιήσει ότι θέλει να ασχοληθεί με το πορνό. Κατά τη διάρκεια των ετών της φοίτησής στο κολέγιο, η Βάϊολετ Σταρ είχε ερωτικές επαφές και με κορίτσια.
## Καριέρα
Η Βάϊολετ Σταρ ξεκίνησε την καριέρα της στην βιομηχανία του πορνό τον Απρίλιο του 2016. Η πρώτη της ερωτική σκηνή αγόρι με κορίτσι γυρίστηκε για την Raw 27 το οποίο γυρίστηκε χωρίς συνεργείο με επαγγελματικές κάμερες και έμοιαζε περισσότερο με ερασιτεχνικό βίντεο. Έχει συμμετάσχει σε ταινίες πολλών εταιρειών όπως  Naughty America, Vixen και Tushy.
## Πηγές
*http://theporndiscount.com/pornstar-list/violet-starr/
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Γουλιέλμος Γ΄ του Μακόν

Ο **Γουλιέλμος Γ΄**, γαλλ. Guillaume III (1088-1156) από τον Οίκο της Ιβρέας ήταν κόμης του Μακόν (1102-56), Ωξόν (1127-56) και Βιεν (1148-56).

## Βιογραφία
Ήταν ο δευτερότοκος γιος του Στεφάνου Α΄ κόμη της Βουργουνδίας, Μακόν, Βιεν και της Βεατρίκης, κόρης του Γεράρδου Δ΄ δούκα της Λωρραίνης.

Το 1148 απεβίωσε ο μεγαλύτερος αδελφός του Ρενώ Γ΄ κόμης της Βουργουνδίας και τον διαδέχθηκε η κόρη αυτού Βεατρίκη. Επειδή αυτή ήταν 5 ετών, ο Γουλιέλμος Γ΄ ανέλαβε τη διακυβέρνηση. Συμμετείχε στην Β΄  Σταυροφορία (1147-49), αλλά το 1156 απεβίωσε στους Αγ. Τόπους. Τη Βεατρίκη τη νυμφεύτηκε ο Φρειδερίκος Α΄ Χοενστάουφεν της Γερμανίας, ο οποίος έτσι έγινε κύριος της κομητείας της Βουργουνδίας.

Τον διαδέχθηκαν οι γιοί του, ο Στέφανος Β΄ στο Ωξόν και ο Ζερώ Α΄ στο Μακόν.

## Οικογένεια
Νυμφεύτηκε την Αδελαΐδα/Αλίκη, κληρονόμο του Θεοβάλδου κυρίου του Τράβες και κοντόσταυλου στη Βουργουνδία και είχε τέκνα:
* Στέφανος Β΄, απεβ. 1241, κόμης του Ωξόν.
* Ζερώ Α΄, κόμης του Μακόν.
* (νόθη;) Μαλασπίνα.

## Πρόγονοι


## Αναφορές σε Πηγές


Κατηγορία:Οίκος της Ιβρέας
Στέφανος Β΄ του Ωξόν

Ο **Στέφανος Β΄ του Ωξόν**, (Γαλλική γλώσσα : *Étienne II*, απεβ. μετά τις 22 Ιουλίου 1173) από τον Οίκο της Ιβρέας ήταν κόμης του Ωξόν (Auxonne) και κύριος του Τράβες (Traves).

## Βιογραφία

Ήταν γιος του Γουλιέλμου Γ΄, κόμη του Μακόν, Βιεν & Ωξόν και της Αδελαΐδας-Ποντίας, κόρης και κληρονόμου του Θεοβάλδου κυρίου του Τράβες και κοντόσταυλου της Βουργουνδίας. Αδελφός του ήταν ο Ζερώ· τα δύο αδέλφια διαδέχθηκαν τον πατέρα τους το 1156. Ο Ζερώ έλαβε το Μακόν & Βιεν και ο Στέφανος Β΄ το Ωξόν και την κυριότητα του Τράβες της μητέρας του. Ήταν εγγονός του Στεφάνου Α΄ κόμη της Βουργουνδίας & Μακόν. Απεβίωσε μετά το 1173 και τον διαδέχθηκε ο γιος του Στέφανος Γ΄.

## Οικογένεια

Νυμφεύτηκε π. το 1170 την Γιούντιτ (Judith), κόρη του Ματθαίου Α΄ δούκα της Λωρραίνης και είχε τέκνο:

*Στέφανος Γ΄ απεβ. 1241, κόμης του Ωξόν.

## Πρόγονοι


## Παραπομπές
 		


## Πηγές

*Bouchard, Constance Brittain (1987). Sword, Miter, and Cloister: Nobility and the Church in Burgundy, 980-1198. Cornell University Press.
*Miroslav Marek: Etienne II Compte d' Auxonne
*Genealogy.euweb.cz Etienne II

Κατηγορία:Οίκος της Ιβρέας
Ιωάννης Α΄ του Σαλόν

Ο **Ιωάννης** ο *Παλαιός*, γαλλ. Jean l' Αntique (1190 - 30 Σεπτεμβρίου 1267) από τον Οίκο της Ιβρέας ήταν κόμης του Σαλόν (Chalon-sur-Saône) και του Ωξόν (Auxonne).

## Βιογραφία
Ήταν ο μόνος γιος του Στεφάνου Γ΄ κόμη του Ωξόν και της Βεατρίκης, κόρης και κληρονόμου του Γουλιέλμου Γ΄ κόμη του Σαλόν.

Το 1237 αντάλλαξε το Ωξόν και το Σαλόν με τον Ούγο Δ΄ των Καπετιδών δούκα της Βουργουνδίας, που του έδωσε τις πόλεις Σαλίν (η δεύτερη μεγάλη πόλη της Βουργουνδίας τότε), Μπελβουάρ, Βυιλαφάν, Ορνάν, Μονφωκόν, Αρλαί και τα κάστρα Κλεέ, Σωσίν, Ορζελέ. Έτσι έγινε ένας από τους πιο ισχυρούς ευγενείς της χώρας.

Έδωσε καταστατικούς χάρτες προνομίων στις πόλεις της περιοχής του και δέχθηκε Δομινικανούς μοναχούς ως ιεροεξεταστές. Τα αλατορυχεία του Σαλίν με την παραγωγή τους του έδωσαν πλούτο, που τον χρησιμοποίησε για την επέκταση της περιοχής του. Για την προστασία των εμπορικών οδών έκτισε τα κάστρα Λε Πιν, Μονμαού, Σαντ-Αν, Αργκουέλ και Νοζερουά, στο οποίο διέμενε συνήθως.

Για να αποφύγει τους δασμούς, που επέβαλλε ο κόμης του Πονταρλιέ, αγόρασε τα δάση γύρω από το Πονταρλιέ και το Ζουν (Jougne) και τα συνέδεσε, δημιουργώντας δρόμους. Ίδρυσε τις πόλεις Σατελμπλάν, Σω-Νεφ και Ροχεζάν· η τελευταία περιέχει στο όνομά της το δικό του όνομα.

## Οικογένεια
Νυμφεύτηκε πρώτα τη Μαχώ των Καπετιδών, κόρη του Ούγου Γ΄ δούκα της Βουργουνδίας και είχε τέκνα:
* Ελισάβετ 1210-1277, παντρεύτηκε τον Ερρίκο Α΄ ντε Βερζύ.
* Λευκή απεβ. 1306, παντρεύτηκε πρώτα τον Ζισάρ Ε΄ ντε Μπωζέ και μετά τον Μπερώ Θ΄ ντε Μερκέρ.
* Ούγος 1220-1266, κόμης του Σαλόν. Νυμφεύτηκε την κόμισσα της Βουργουνδίας.
* Μαργαρίτα απεν. 1262, παντρεύτηκε τον Ερρίκο ντε Μπριέν.

Το 1242 απεβίωσε η Μαχώ και ο Ιωάννης έκανε δεύτερο γάμο, με την Ιζαμπώ/Ισαβέλλα, κόρη του Ροβέρτου Α΄ του Κουρτεναί και είχε τέκνα:
* Ιωάννης Α΄ 1243-1309, κύριος του Ροσφόρ. Νυμφεύτηκε την Αδελαΐδα/Αλίκη των Καπετιδών-Βουργουνδίας, κόμισσα του Ωσέρ.
* Στέφανος απεβ. 1302, κύριος του Ρουβρ.
* Πέτρος απεβ. 1273, κύριος του Σατέλ-Μπελίν. Νυμφεύτηκε τη Βεατρίκη, κόρη του Αμεδαίου Δ΄ κόμη της Σαβοΐας.

Το 1257 απεβίωσε η Ιζαμπώ και ο Ιωάννης έκανε τρίτο γάμο, με τη Λάουρα/Λωρέτ, κόρη του Σίμωνα Β΄ κυρίου του Κομμερσύ και είχε τέκνα:
* Ιωάννης Α΄ 1258-1315, κύριος του Αρλαί.
* Ούγος π. 1260-π. 1312, αρχιεπίσκοπος του Μπεζανσόν.
* Μαργαρίτα απεβ. 1328, παντρεύτηκε τον Ούγο της Βουργουνδίας.
* Αγνή απεβ. 1350, παντρεύτηκε τον Αμεδαίο Β΄ κόμη της Γενεύης.

## Πρόγονοι


## Αναφορές


## Εξωτερικοί σύνδεσμοι
* 

Κατηγορία:Οίκος της Ιβρέας
Ιωάννης Α΄ του Ωσέρ

Ο **Ιωάννης Α΄**, γαλλ. Jean I (1243 - 1309) από τον Οίκο της Ιβρέας ήταν κύριος του Ροσφόρ και σύζυγος της Αδελαΐδας κόμισσας του Ωξέρ (Auxerre). 

## Βιογραφία
Ήταν ο δευτερότοκος γιος του Ιωάννη του *Παλαιού* κόμη του Ωξόν & Σαλόν και της Ιζαμπώς/Ισαβέλλας, κόρης του Ροβέρτου Α΄ του Κουρτεναί. Ο πατέρας του αντάλλαξε το Ωξόν & Σαλόν με το Σαλίν, Αρλαί, Μπεζανσόν, κά. 

Η μητέρα του ήταν η δεύτερη σύζυγος του Ιωάννη (από τις τρεις συζύγους του). Ετεροθαλή αδέλφια του ήταν ο Ούγος σύζυγος της Αδελαΐδας κόμισσας της Βουργουνδίας και ο Ιωάννης Α΄ κύριος του Αρλαί και υποκόμης του Μπεζανσόν.

Έκανε γάμο με την Αδελαΐδα, κόρη και κληρονόμο της Ματθίλδη Β΄ των Νταμπιέρ, κόμισσας του Νεβέρ & του Ωσέρ. Όταν η σύζυγός του έγινε κόμισσα του Ωξέρ, ο Ιωάννης Α΄ έγινε κόμης συζυγικώ δικαιώματι (jure auxoris). Απεβίωσε το 1309.

## Οικογένεια
Νυμφεύτηκε την Αδελαΐδα, κόρη του Εύδη κόμη του Νεβέρ και είχε τέκνο:
* Γουλιέλμος απεβ. 1304.

## Πρόγονοι


## Πηγές
* Μ. Marek ''Genealogy'' House of Ivrea

## Παραπομπές σε πηγές


Κατηγορία:Οίκος της Ιβρέας
Στέφανος Γ΄ του Ωξόν

Ο **Στέφανος Γ΄**, γαλλ. Étienne III (απεβ. 1241) από τουν Οίκο της Ιβρέας ήταν κόμης του Ωξόν (Auxonne).

## Βιογραφία
Ήταν γιος του Στεφάνου Β΄ κόμη του Ωξόν και της Γιούντιτ (Judith), κόρης του Ματθαίου Α΄ δούκα της Λωρραίνης.

## Οικογένεια
Νυμφεύτηκε πρώτα π. το 1186 τη Βεατρίκη, κόρη και κληρονόμο του Γουλιέλμου Γ΄ κόμη του Σαλόν και είχε τέκνα:
* Ιωάννης ο *Παλαιός* 1190-1267, κόμης του Σαλόν. Μεταξύ των 11 τέκνων του ήταν οι:
** Ούγος, νυμφεύτηκε την 4η εξαδέλφη του Αδελαΐδα κόμισσα της Βουργουνδίας, έτσι η κομητεία επέστρεψε στον Οίκο της Ιβρέας.
** Ιωάννης Α΄ κύριος του Αρλαί. Είναι ο ιδρυτής του κλάδου των Σαλόν-Αρλαί. Ο τρισεγγονός του θα νυμφευτεί τη Μαρία πριγκίπισσα της Οράγγης και το πριγκιπάτο θα περιέλθει στον Οίκο της Ιβρέας.
* Αγνή απεβ. 1223, παντρεύτηκε τον Ριχάρδο Γ΄ κύριο του Μονφωκόν.
* Κλημεντία απεβ. μετά το 1235, παντρεύτηκε τον Μπέρτολτ Ε΄ δούκα του Τσέρινγκεν.

O Στέφανος Γ΄ και η Βεατρίκη διαζεύχθηκαν το 1197/1200.

Ο Στέφανος Γ΄ έκανε πριν το 1212 δεύτερο γάμο, με την Αγνή του Ντρε, κόρη του Ροβέρτου Β΄ κόμη του Ντρε· δεν απέκτησαν απογόνους.

Από μία μη νόμιμη σχέση του είχε ένα φυσικό τέκνο:
* (νόθος) Στέφανος 1208-μετά το 1267, βαρόνος του Ουαζελέ.

## Πρόγονοι


## Αναφορές σε Πηγές


Κατηγορία:Οίκος της Ιβρέας
Α1 Κατηγορία υδατοσφαίρισης γυναικών 2017-18

Το πρωτάθλημα Ελλάδας πόλο γυναικών για την περίοδο 2017–18 ήταν το 31ο στην ιστορία του θεσμού. Διεξήχθη με τη συμμετοχή οκτώ ομάδων και με το νέο σύστημα που εφαρμόζεται απ' την περσινή σεζόν. Στην Α' φάση οι ομάδες χωρίστηκαν σε 2 ομίλους, όπου στον 1ο συμμετείχαν οι 4 πρώτες ομάδες της περυσινής περιόδου και στον 2ο οι άλλες 4. Η πρώτη φάση ξεκίνησε στις 21 Οκτωβρίου και τελείωσε στις 18 Νοεμβρίου 2017. Η δεύτερη φάση ξεκίνησε στις 25 Νοεμβρίου και τελείωσε στις 16 Δεκεμβρίου. Η τρίτη φάση ξεκίνησε στις 5 Ιανουαρίου και τελείωσε στις 10 Μαρτίου 2018. Πρωταθλήτρια ομάδα αναδείχθηκε στις 15 Μαΐου ο Ολυμπιακός Πειραιώς για 9η φορά στην ιστορία του, επικρατώντας στην σειρά των τελικών με 3-0 του Ν.Ο. Βουλιαγμένης.  

## Α' φάση
### Α' όμιλος

### Β' όμιλος

## Β' φάση
### Γ' όμιλος
Στο Γ' όμιλο μετείχαν οι δύο πρώτες ομάδες του Α' ομίλου, και αγωνίστηκαν στις δύο νίκες. Και οι δύο ομάδες συνέχισαν στον Στ' όμιλο.

### Δ' όμιλος
Αγωνίστηκαν οι δύο τελευταίες ομάδες του Α' ομίλου και οι δύο πρώτες του Β' ομίλου. Οι δύο πρώτες προκρίθηκαν στον Στ' όμιλο, ενώ οι δύο τελευταίες στον Ζ' όμιλο.

### Ε' όμιλος
Στον Ε' όμιλο μετείχαν οι δύο τελευταίες ομάδες του Β' ομίλου, και αγωνίστηκαν στις δύο νίκες. Και οι δύο ομάδες συνεχίσαν στον Ζ' όμιλο.

## Γ' φάση
### Στ' όμιλος
Οι ομάδες ξεκίνησαν με μπόνους βαθμών: 1η Γ' ομίλου: 6 βαθμοί, 2η Γ' ομίλου: 3 βαθμοί, 1η Δ' ομίλου: 1 βαθμός, 2η Δ' ομίλου: 0 βαθμοί. Όλες οι ομάδες συνέχισαν στα πλέι οφ.

### Ζ' όμιλος
Οι ομάδες ξεκίνησαν με μπόνους βαθμών: 3η Δ' ομίλου: 6 βαθμοί, 4η Δ' ομίλου: 3 βαθμοί, 1η Ε' ομίλου: 1 βαθμός, 2η Ε' ομίλου: 0 βαθμοί.

## Πλέι άουτ
Μετείχαν οι 2 τελευταίες ομάδες του Ζ' ομίλου και αγωνίστηκαν στις 2 νίκες.

## Πλέι οφ
Συμμετείχαν οι ομάδες του Στ' ομίλου. Οι ημιτελικοί και ο μικρός τελικός κρίθηκαν στις 2 νίκες, ενώ ο μεγάλος τελικός στις 3.

Το πανόραμα των πλέι οφ:

### Ημιτελικοί

### Μικρός τελικός

### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι - Πηγές
* Κολυμβητική Ομοσπονδία Ελλάδας - Υδατοσφαίριση koe.org.gr
*  koe.org.gr
*  koe.org.gr
*  koe.org.gr

2017 2018
Κατηγορία:Υδατοσφαίριση το 2017
Κατηγορία:Υδατοσφαίριση το 2018
Ούγος του Σαλόν, αρχιεπίσκοπος του Μπεζανσόν

Ο **Ούγος**, γαλλ. Hugo (π. 1260 - π. 22 Φεβρουαρίου 1312) από τον Οίκο της Ιβρέας ήταν αρχιεπίσκοπος της Μπεζανσόν.

## Βιογραφία
Ήταν ο έκτος γιος του Ιωάννη του *παλαιού* κόμη του Σαλόν & Ωξόν και της Λάουρας/Λωρέτ, κόρης του Σίμωνα Β΄ κυρίου του Κομμερσύ.

Σπούδασε θεολογία στο Παρίσι και ήταν αρχιδιάκονος στο Λoν (Laon). Έγινε επίσκοπος της Λιέγης (1295-1301) από τον πάπα Βονιφάτιο Η΄. Ο Ιωάννης έπαιξε ρόλο στη διαμάχη των πόλεων Αβάνς και Βαρούξ (1297-1335), όπου υποστήριξε την πολιορκία της πρώτης, ώσπου παραδόθηκε στη δεύτερη. Δεν μπόρεσε να αποτρέψει τις διαμάχες, που συνεχίστηκαν επί δεκαετίες. Άλλη διαμάχη γύρω από τη Λιέγη ήταν αυτή του κόμη του Ναμύρ με τους εξεγερθέντες από τη μία μεριά και τον δούκα της Βραβάντης με τον κόμη του Λόον από την άλλη.

Το 1300 κατηγορήθηκε από τον Σύλλογο του καθεδρικού ότι εξαπάτησε τον αδελφό του Ιωάννη Α΄ κύριο του Ροσφόρ και ότι πωλούσε εκκλησιαστικές κτήσεις για οφέλη και συμμαχίες. Ο Ούγος έπρεπε να απολογηθεί στην Αυλή της Ρώμης. Τότε ο πάπας Βονιφάτιος Η΄ τον πήρε από την επισκοπή της Λιέγης και τον έθεσε αρχιεπίσκοπο της Μπεζανσόν.

Ο Ούγος έλαβε μέρος στη Σύνοδο της Βιεν (1311-12), που συγκαλέστηκε από τον πάπα Κλήμη Ε΄. Εκεί ασθένησε και απεβίωσε το 1322.

## Πρόγονοι


## Πηγές
* FMG: Family details of Jean d'Auxonne, his father

## Παραπομπές σε πηγές


Κατηγορία:Οίκος της Ιβρέας
Κατηγορία:Επίσκοποι του 13ου αιώνα
Κατηγορία:Επίσκοποι του 14ου αιώνα
Ιωάννης Α΄ του Σαλόν-Αρλαί

Ο **Ιωάννης Α΄** (γαλλ. *Jean Ι*, 1258-1315) από τον Οίκο της Ιβρέας ήταν κύριος του Αρλαί (1266-1315) και υποκόμης του Μπεζανσόν (1295-1315).

## Βιογραφία
Ήταν ο πέμπτος γιος του Ιωάννη του *παλαιού* κόμη του Σαλόν & Ωξόν και της Λάουρας/Λωρέτ, κόρης του Σίμωνα Β΄ κυρίου του Κομμερσύ. Ο πατέρας του αντάλλαξε το Σαλόν & Ωξόν με πόλεις και κάστρα (Σαλίν, Αρλαί, κά) και έκτισε άλλα. Συνολικά οι γονείς του είχαν 30 κάστρα στην περιοχή του Ιούρα της κομητείας της Βουργουνδίας. Ο πρωτότοκος αδελφός του Ούγος νυμφεύτηκε την Αδελαΐδα κόμισσα της Βουργουνδίας και έγινε έτσι κόμης συζυγικώ δικαιώματι· το 1248 απεβίωσε ο Ούγος και ο γιος του Όθων Δ΄ ήταν ενός έτους. Τότε ο Ιωάννης ο παλαιός ανέλαβε τη διακυβέρνηση της κομητείας.

Πολέμησε με την ένωση των βαρόνων εναντίον τού Φιλίππου Δ΄ της Γαλλίας στη μεταξύ τους διαμάχη (1294-1301). Το 1305 πολέμησε εναντίον του ανιψιού του Ρέτζιναλντ για να τον πιέσει να αναγνωρίσει την επικυριαρχία του επί των γειτονικών του κάστρων Ντραμελαί, Μπινάν και Πιμορίν. Μετά το 1315 δεν έχουμε ιστορικές αναφορές γι' αυτόν. Τον διαδέχθηκε ο γιος του Ούγος Α΄ ως κύριος του Αρλαί.

## Οικογένεια
Νυμφεύτηκε πρώτα το 1272 τη Μαργαρίτα των Καπετιδών, κόρη του Ούγου Δ΄ δούκα της Βουργουνδίας και είχε τέκνο:
* Ούγος Α΄ 1288-1322, κύριος του Αρλαί, Αργκουέλ, Κουιζώ και υποκόμης του Μπεζανσόν.
* Ισαβέλλα απεβ. 1352/59, παντρεύτηκε τον Λουδοβίκο Β΄ βαρόνο του Βω.

Έπειτα ο Ιωάννης Α΄ έκανε δεύτερο γάμο με την Αλίκη, κόρη του Ραούλ Β΄ κυρίου του Κλερμόν-Νελ και είχε τέκνο:
* Αικατερίνη απεβ. 1355, παντρεύτηκε τον Τιμπώ Ε΄ κύριο του Νεσατέλ-Βουργουνδίας.

## Πρόγονοι


## Αναφορές σε πηγές


Κατηγορία:Οίκος της Ιβρέας
Ούγος Α΄ του Σαλόν-Αρλαί

Ο **Ούγος Α΄**, γαλλ. Hugo I (1288 - 1322) από τον Οίκο της Ιβρέας ήταν κύριος του Αρλαί και του Βιτώ.

## Βιογραφία
Ήταν γιος του Ιωάννη Α΄ κυρίου του Αρλαί και της Μαργαρίτας των Καπετιδών, κόρης του Ούγου Δ΄ δούκα της Βουργουνδίας.

Εξάδελφός του ήταν ο Όθων Δ΄, που διαδέχθηκε τον πατέρα του σε ηλικία ενός έτους ως κόμης της Βουργουνδίας. Τότε ανέλαβε τη διακυβέρνηση ο πάππος τους Ιωάννης κόμης του Σαλόν & Ωξόν.

Απεβίωσε το 1322 σε ηλικία 34 ετών και τον διαδέχθηκε ο γιος του Ιωάννης Β΄ ως κύριος του Αρλαί.

## Οικογένεια
Νυμφεύτηκε τη Βεατρίκη, κόρη του Ουμβέρτου Α΄ κόμη του Λα Τουρ-ντυ-Πεν και είχε τέκνο:
* Ιωάννης Β΄ 1312-1362, κύριος του Αρλαί.

## Πρόγονοι

## Παραπομπές


## Πηγές
* M.Μarek ''Genealogy'' House of Ivrea - Chalon-Arlai

Κατηγορία:Οίκος της Ιβρέας
Βλαχομάνδρα Αιτωλοακαρνανίας

Η **Βλαχομάνδρα** είναι ημιορεινός οικισμός στα νοτιοδυτικά της Ναυπακτίας στον Νομό Αιτωλοακαρνανίας σε υψόμετρο 340 μέτρα. Σύμφωνα με το σχέδιο Καλλικράτης, μαζί με τη Γέφυρα Μπανιά και Σφηκαίικα αποτελούν την Τοπική κοινότητα Βλαχομάνδρας που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 65 κάτοικους.

## Γεωγραφία-ιστορία
Η Βλαχομάνδρα είναι κτισμένη στις βορειοδυτικές πλαγιές του όρους Κλόκοβα και στις δυτικές του όρους Ριγάνι. Το χωριό βρίσκεται κοντά στην επαρχιακή οδό Θέρμου - Ναυπάκτου, σε απόσταση 16 χλμ. ΒΔ. από αυτήν και 4 χλμ. Ν. του Εύηνου ποταμού. Κοντά στον οικισμό βρίσκονται τα «Λουτρά Βλαχομάνδρας». Το 1924 συστάθηκε κοινότητα Βλαχομάνδρας με έδρα την ίδια, ενώ σύμφωνα με το σχέδιο Καποδίστριας, το 1997, μαζί με τη Γέφυρα Μπανιά και τα Σφηκαίικα ανήκε στον τότε Δήμο Ναυπάκτου. Το όνομα του χωριού είναι σύνθετο από τις λέξεις «Βλάχος» και «μαντρί» και σημαίνει περιοχή όπου υπάρχουν μαντριά βλάχων. Η αρχική τοποθεσία του ήταν βορειοδυτικότερα της σημερινής, στη θέση Παλιοχώρι. Στην ευρύτερη περιοχή, λόγω των άφθονων χειμάρρων και νερών, λειτουργούσαν τα παλιότερα χρόνια οι νερόμυλοι «Παλιόμυλος» στη συμβολή των χειμάρρων Χοχλαστή και Ροδιά, «Εκκλησιάς ο Μύλος» στο χείμαρρο Αμαράου, ο μύλος του Κώστα Χρ. Μητσόπουλου προς το Χάνι Μπανιά και ο Μύλος του Θανάση Κ. Πετσίνη στη θέση Ζαχέικα. Στη Βλαχομάνδρα έχουν βρεθεί δύο στήλες του 7ου αιώνα π.Χ. από αμμόλιθο και πάνω τους είναι γραμμένο σε αχαϊκό αλφάβητο επίγραμμα. Οι στήλες  εκτίθενται στο Παπαστράτειο Αρχαιολογικό Μουσείο του Αγρινίου. Από το 1983 έχει ιδρυθεί και λειτουργεί  ο πολιτιστικός Σύλλογος Βλαχομάνδρας Ναυπακτίας «Ο Εύηνος».

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Σφηκαίικα Αιτωλοακαρνανίας

Τα **Σφηκαίικα** είναι οικισμός της Ναυπακτίας στο νομό Αιτωλοακαρνανίας σε υψόμετρο 160 μέτρα. Σύμφωνα με το σχέδιο Καλλικράτης, μαζί με τη Γέφυρα Μπανιά και Βλαχομάνδρα αποτελούν την Τοπική κοινότητα Βλαχομάνδρας που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 28 κάτοικους. Το χωριό βρίσκεται ΒΔ. της Ναυπάκτου, σε απόσταση 19,5 χλμ. από αυτήν, πολύ κοντά στις νότιες όχθες του Εύηνου ποταμού και απέχει από τη Γέφυρα Μπανιά 2,5 χλμ.. Πολύ κοντά στον οικισμό βρίσκονται τα «Λουτρά Βλαχομάνδρας».
Ως οικισμός αναγνωρίστηκε για πρώτη φορά το 1940 και προσαρτήθηκε στην τότε κοινότητα Βλαχομάνδρας, ενώ σύμφωνα με το σχέδιο Καποδίστριας, το 1997, μαζί με τη Γέφυρα Μπανιά και τη Βλαχομάνδρα ανήκε στον τότε Δήμο Ναυπάκτου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Ραμές Κρίσναν

Ο **Ραμές Κρίσναν** (*[[λατινικό αλφάβητο]] : Ramesh Krishnan, [[Ταμίλ]] : ரமேஷ் கிருஷ்ணன்*), γεννημένος στις 5 Ιουνίου 1961, είναι Ινδός πρώην πρωταθλητής της αντισφαίρισης και μετέπειτα προπονητής. Ως νεαρός παίκτης στα τέλη της δεκαετίας του '70, κέρδισε τους τίτλους του απλού των αγώνων τόσο στο Γουίμπλετον όσο και στο γαλλικό ανοιχτό πρωτάθλημα. Έπαιξε στα προημιτελικά σε τρία τουρνουά Γκραντ σλαμ στη δεκαετία του 1980 και ήταν ένα μέρος της ινδικής ομάδας του κυπέλλου Ντειβις που έφτασε στον τελικό το 1987. Ο Κρίσναν νίκησε, επίσης, τον No 1 τότε στον κόσμο, Ματς Βίλαντερ, στο όπεν Αυστραλίας του 1989.

## Βιογραφία
Γεννήθηκε στο Μαντράς της Ινδίας και είναι ο γιος του Ραμανάθαν Κρίσναν, ο οποίος ήταν ένας από τους κορυφαίους παίκτες της αντισφαίρισης της Ινδίας στη δεκαετία του 1960. Ο Ραμές  κέρδισε τον τίτλο του Γουίμπλετον στα Τζούνιορς το 1979 και την ίδια χρονιά στο γαλλικό ανοιχτό πρωτάθλημα όπου κατατάχθηκε Νο 1 νεαρός παίκτης στον κόσμο. Γιος του είναι ο επίσης πρωταθλητής της αντισφαίρισης Σανκάρ Κρίσναν.

## Καριέρα
Ο Κρισνάν έφτασε στα προημιτελικά στο Γουίμπλετον μία φορά το 1986 και στο Αμερικανικό όπεν δύο φορές το 1981 και το 1987. Ήταν βασικό μέλος της ινδικής ομάδας που έφτασε στον τελικό του κυπέλλου Ντέιβις το 1987. Στο κύπελλο Ντέιβις με την Ινδία αγωνίστηκε από το 1977 έως το 1993, καταγράφοντας ένα ρεκόρ 29-21 (23-19 στο απλό και 6-2 στο διπλό).

Στους Ολυμπιακούς Αγώνες του 1992 στη Βαρκελώνη, στο απλό αποκλείστηκε στον πρώτο γύρο και στο διπλό με συμπαίκτη τον Λίντερ Πάες αποκλείστηκαν στα προημιτελικά .

Αποσύρθηκε το 1993, κατά τη διάρκεια της καριέρας του, κέρδισε οκτώ κορυφαίους τίτλους απλού και ένα διπλό τίτλο. Η κατάταξή του σε υψηλό επίπεδο ήταν το No 23 στον κόσμο τον Ιανουάριο του 1985. Το 1998 του απονεμήθηκε το Padma Shri από την κυβέρνηση της Ινδίας σε αναγνώριση των επιτευγμάτων του και των συνεισφορών του στην Ινδική αντισφαίριση.

Έχει μια ακαδημία τένις στο Chennai, η οποία έχει δημιουργηθεί σύμφωνα με τα πρότυπα παρόμοιων ιδρυμάτων στις Ηνωμένες Πολιτείες. Έγινε προπονητής της Ινδίας στο κύπελλο Ντέιβις τον Ιανουάριο του 2007.

## Παραπομπές


Κατηγορία:Ινδοί αθλητές της αντισφαίρισης
Κατηγορία:Ινδοί προπονητές της αντισφαίρισης
Μιχαήλ Γαβράς

Ο **Μιχαήλ Γαβράς** (π. 1290 - μετά το 1350) ήταν Βυζαντινός αξιωματούχος και συγγραφέας. Απλός γραφέας στην αυτοκρατορική γραμματεία, η ζωή του είναι σχετικά άγνωστη, με εξαίρεση την ογκώδη αλληλογραφία του. "Ο παραγωγικότερος εκ των Βυζαντινών επιστολογράφων", σύμφωνα με τον Άντονι Μπράιερ, οι 462 επιστολές του Γαβρά εκτείνονται κατά την διάρκεια της περιόδου μεταξύ 1305-1341, ενώ μεταξύ των 111 αλληλογράφων του περιλαμβανόταν η πλειοψηφία των σημαντικότερων πολιτικών και λογοτεχνικών προσωπικοτήτων εκείνης της περιόδου. Είχε, επίσης, έναν αδερφό, τον Ιωάννη, ο οποίος συνέγραψε θεολογική πραγματεία εναντίον των δογμάτων του Γρηγορίου Παλαμά.

## Παραπομπές

## Πηγές
* 
* 
* 

Κατηγορία:Βυζαντινοί του 14ου αιώνα
Κατηγορία:Βυζαντινοί συγγραφείς
Μιχαηλ
Κατηγορία:Βυζαντινοί επιστολογράφοι
Σεβγκιούλ Ουλουντάγ

Η **Σεβγκιούλ Ουλουντάγ** (τούρκικα: Sevgül Uludağ, γεννημένη στις 15 Οκτωβρίου 1958) είναι Τουρκοκύπρια δημοσιογράφος και ακτιβίστρια για την ειρήνη και τον φεμινισμό. Έχει επανειλημμένως γίνει στόχος απειλών θανάτου από ακροδεξιούς και στρατιωτικούς κύκλους των Τουρκοκυπρίων, ενώ έχει προπηλακιστεί λεκτικά μια φορά από μια ομάδα Ελληνοκύπριων εθνικιστών φοιτητών.  

## Βιογραφία
Γεννήθηκε στην Λευκωσία και εργάστηκε αρχικά ως τραπεζική υπάλληλος. Από το 1980 ξεκίνησε να εργάζεται ως δημοσιογράφος. Ασχολήθηκε με τις σφαγές στην Κύπρο, αναζητώντας αγνοούμενους και μαζικούς τάφους και στις δύο πλευρές του νησιού. Το 2008 βραβεύτηκε με το «Κουράγιο στη Δημοσιογραφία» του Διεθνούς Ιδρύματος Γυναικείων ΜΜΕ που εδρεύει στις Ηνωμένες Πολιτείες και έγινε η πρώτη Κύπρια που κερδίζει το βραβείο. Είναι σε συνιδρύτρια σε δυο ΜΚΟ, την "Hands Across the Divide" και το Γυναικείο Κέντρο Έρευνας (Women’s Research Center) στην Λευκωσία.
Έχει δεχτεί επανειλημμένως απειλές από τουρκοκυπριακές  ακροδεξιές ομάδες επειδή έχει φέρει στη δημοσιότητα σφαγές που έχουν υποστεί οι Ελληνοκύπριοι. Ενώ για το θάνατο του αδερφού της εξ' αγχιστείας, που  ήταν  δημοσιογράφος υπάρχουν υποψίες για ενοχή των γκρίζων λύκων.  Το 2006, μια ομάδα ελληνοκύπριων εθνικιστών φοιτητών κοντά σε οδόφραγμα, της επιτέθηκε λεκτικά και κινήθηκε εναντίον της. 

Το 2019 προτάθηκε για Βραβείο Νόμπελ Ειρήνης. 

## Έργα

* «Τα στρείδια που έχασαν το μαργαριτάρι τους» ("Oysters with the Missing Pearls (2005)
* "Orphans of Nationalism (2008)

## Δείτε επίσης
*Τουρκική εισβολή στην Κύπρο
*Διακοινοτικές Ταραχές στην Κύπρο του 1963
*Σφαγή της Τόχνης
*Σφαγή της Μαράθας, του Σανταλάρη και της Αλόας

## Παραπομπές


Κατηγορία:Δημοσιογράφοι
Κατηγορία:Κύπριοι συγγραφείς
Κατηγορία:Φεμινιστές
Ελληνική Αυτόνομη Επαρχία

μικρογραφία|Η θέση της ελληνικής αυτόνομης επαρχίας
Η **Ελληνική Αυτόνομη επαρχία **() ήταν εθνική επαρχία που δημιουργήθηκε σύμφωνα με την πολιτική εθνικής οριοθέτησης της Σοβιετικής Ένωσης. Ιδρύθηκε στις 27 Φεβρουαρίου 1930 με το διάταγμα του ισπόλκομ του Κράι Αζόφ-Μαύρης Θάλασσας*,* με πρωτεύουσα την στάνιτσα Κρίμσκαγια (σημερινό Κριμσκ). Το 1932 η πρωτεύουσα μεταφέρθηκε στη στάνιτσα Νίζνε-Μπακάνσκαγια. Ήταν η μόνη επαρχία που ήταν υποκείμενη σε δημοκρατία, δηλαδή υπαγόταν απευθείας σε σοβιετική δημοκρατία, σε αντίθεση με μία ενδιάμεσου επιπέδου διοικητική οντότητα. Η συγκεκριμένη αυτόνομη περιοχή στη Σοβιετική Ένωση υπήρχε μέχρι τις 6 Μαρτίου 1939, όταν διαλύθηκε και η διοικητική οντότητα μετονομάστηκε σε επαρχία Κρίμσκι με διάταγμα του κράικομ του Κράι Κρασνοντάρ του Κομμουνιστικού Κόμματος της Σοβιετικής Ένωσης, στο τέλος του πρώτου κύματος της Σοβιετικής καταστολής κατά των Ελλήνων.

## Παραπομπές


Κατηγορία:Αυτόνομες διοικητικές διαιρέσεις
Κατηγορία:Κράι Κρασνοντάρ
Κατηγορία:Διοικητικές διαιρέσεις της Σοβιετικής Ένωσης
Κατηγορία:Ελληνική διασπορά στη Ρωσία
Too Drunk to Fuck

Το ***Too Drunk to Fuck*** είναι τραγούδι του αμερικανικού πανκ συγκροτήματος Dead Kennedys. Κυκλοφόρησε σε σινγκλ, το τέταρτο του συγκροτήματος (μετά το «Kill the Poor»), τον Μάιο του 1981 από τις δισκογραφικές εταιρείες Alternative Tentacles (στις ΗΠΑ) και Cherry Red (στη Βρετανία). Στην πίσω όψη του, υπήρχε το τραγούδι «The Prey». Και τα δύο τραγούδια συμπεριελήφθησαν στο άλμπουμ-συλλογή με σπάνια κομμάτια του συγκροτήματος, με τίτλο *[[Give Me Convenience or Give Me Death]]* (1987).

Το «Too Drunk to Fuck» χαρακτηρίζεται από το βαρύ σερφ ροκ - garage rock ριφ του κιθαρίστα East Bay Ray και τους σκωπτικούς στίχους του Τζέλο Μπιάφρα, που αναφέρονται σε ένα εξωφρενικό, ηλίθιο πάρτι. Το τραγούδι τελειώνει με τον ήχο ενός εμετού. Έχει διασκευαστεί -μεταξύ άλλων- από το γαλλικό συγκρότημα Nouvelle Vague, σε ρυθμό μπόσα νόβα.

## Ο αντίκτυπος της κυκλοφορίας
thumb|left|380px|Συλλεκτική κονκάρδα του τραγουδιού
Το σινγκλ ανέβηκε μέχρι τη θέση 36 του βρετανικού Singles Chart, παρόλο που δε βρισκόταν στα ράφια όλων των καταστημάτων δίσκων, λόγω του προκλητικού τίτλου του. Ήταν το πρώτο σινγκλ που εισήλθε στο UK Top 40, και έφερε τη λέξη «fuck» στον τίτλο. Είχε απαγορευτεί από το Radio 1 του BBC. Στις σχετικές λίστες των τσαρτ εκείνου του καιρού αναφερόταν συνήθως ως «Too Drunk to» (Πολύ μεθυσμένος για να). Όταν έφτασε στο Top 40, ο παρουσιαστής Tony Blackburn το ανέφερε λέγοντας απλώς πως ήταν «ένα δισκάκι από ένα συγκρότημα που ονομάζεται Dead Kennedys». Οι Dead Kennedys εφοδίαζαν ορισμένα καταστήματα δίσκων που θεωρούσαν τον τίτλο του σινγκλ προσβλητικό με αυτοκόλλητα που ανέγραφαν: «Προσοχή: Είσαι το θύμα ενός ακόμα δυσκοίλιου λιανοπωλητή που φοβάται μήπως και πάθει κάτι το μυαλό σου επειδή θα σου αποκαλυφθεί ο τίτλος αυτού του δίσκου, γι' αυτό ξεκολλήστε αργά και δείτε …» Πολλοί νεαροί πανκ είχαν συλληφθεί από τη βρετανική αστυνομία, επειδή κυκλοφορούσαν με μπλουζάκια που είχαν επάνω τους τυπωμένο τον τίτλο του τραγουδιού.

## Παραπομπές


## Εξωτερικοί σύνδεσμοι
* Too Drunk to Fuck Lyrics, Dead Kennedys . *MetroLyrics*. Ανακτήθηκε στις 2017-12-24. . 
* Dead Kennedys - Too Drunk To Fuck (ηχητικό). *[[Τζον Πιλ|John Peel]] Archive*. Ανακτήθηκε στις 2017-12-26.

Κατηγορία:Τραγούδια του 1981
Κατηγορία:Singles του 1981
Κατηγορία:Τραγούδια των Dead Kennedys
Κατηγορία:Λογοκρισία στη μουσική
Κατηγορία:Τραγούδια με θέμα το αλκοόλ
Πρωτοσλάβοι

Οι **Πρωτοσλάβοι**, επίσης γνωστοί ως **Παλαιοσλάβοι**, ήταν ποικιλόμορφη ομάδα φυλετικών κοινωνιών που ζούσαν κατά την Περίοδο της Μετανάστευσης και του Πρώιμου Μεσαίωνα (περίπου τον πέμπτο έως τον δέκατο αιώνα) στην Ανατολική Ευρώπη και καθιέρωσαν τα θεμέλια για τα σλαβικά έθνη μέσω των σλαβικών κρατών του Υψηλού Μεσαίωνα. Η πρώτη γραπτή χρήση του όρου "Σλάβοι" χρονολογείται στον 6ο αιώνα, όταν οι σλαβικές φυλές κατοικούσαν σε μεγάλο μέρος της Κεντρικής και Ανατολικής Ευρώπης. Μέχρι εκείνο τον αιώνα, οι ιθαγενείς ιρανικές εθνοτικές ομάδες (οι Σκύθες, οι Σαρμάτες και οι Αλανοί) είχαν ωθηθεί από τον σλαβικό πληθυσμό της περιοχής. Κατά τους επόμενους δύο αιώνες, οι Σλάβοι επεκτάθηκαν νοτιοδυτικά προς τα Βαλκάνια και τις Άλπεις και βορειοανατολικά προς τον ποταμό Βόλγα.

Αρχίζοντας από τον ένατο αιώνα, οι Σλάβοι σταδιακά ασπάστηκαν τον Χριστιανισμό (Βυζαντινή Ορθοδοξία και Ρωμαιοκαθολικισμός). Μέχρι τον 12ο αιώνα, ήταν ο πυρήνας πολλών μεσαιωνικών χριστιανικών κρατών: οι Ανατολικοί Σλάβοι στην Κιεβινή Ρωσία, οι Νότιοι Σλάβοι στη Βουλγαρία, στην Κροατία, στη Βοσνία και στη Σερβία και οι Δυτικοί Σλάβοι στην Πολωνία, στην Αγία Ρωμαϊκή Αυτοκρατορία (Πομερανία, Βοημία, Μοραβία) και στο Βασίλειο της Ουγγαρίας.

## Παραπομπές